  Анжелика Тихонова корреспондент 21-тӥ куартолэзьлы Удмуртиын коронавирусэн 48 выль черламъёсты шараязы. Висисьёс пӧлын 14 аресозь сизьым пиналъёс но 65 арессэс ортчем укмыс арлыдоос. Со сярысь элькунысь оперативной штаб ивортӥз. Диагноззы Ижкарын 16 улӥсьёслэн зэмаз, Воткаын – укмыс, Глазкарын – куать, Вотка ёросын – ньыль, Ува, Глаз, Эгра, Кез ёросъёсын – быдэн кык, Красногорск, Можга, Сюмси, Шаркан, Юкаменск ёросъёсын – быдэн одӥг. 43 адями висёнэз вормиз. Кык мурт кулӥз: воргоронъёслы 64 но 66 арес вал Туннэ нуналлы Удмуртиын выль коронавирус инфекциен черлан 33 сюрс 715 учыр лабораториосын зэматэмын. 30 сюрс 569 адями йӧназ, 434 мурт кулӥз. Али 58-эзлэн висисьёслэн тазалыксы секыт лыдъяське Элькунын выль коронавирус инфекцилы 1 миллион 124 сюрс 248 эскеронъёс ортчытӥзы, берло нуналскын – 4 сюрс 672. 21-тӥ куартолэзьлы Удмуртиын 107 сюрс 934 адями коронавируслэсь прививка пуктӥз, со пӧлысь 83 сюрс 792-ез кыкетӥ люкетсэ басьтӥзы ни. Тегъёс: Тазалык Ижкар висён Удмуртия коронавирус  